Tippek a prezentációk elkészítéséhez (Jesper Johansson, 2005, CNET Networks alapján)

1. A PowerPoint nem szövegszerkesztő! Egy PowerPoint-dián nem az a lényeg, hogy annyi információt közöljünk rajta, amennyi csak elfér, hanem az, hogy gondolkodásra késztesse a közönséget és kapaszkodókat adjon a memóriájának. Ez azt jelenti, hogy nem kell teljes mondatokat írni. Az egyszerű kifejezések remekül működnek.

2. A közönség legnagyobb része valószínűleg tud olvasni. Az a feltételezés, hogy a PowerPoint egy szövegszerkesztő, túl sok előadót késztet a diák felolvasására. A bemutató célja nem ez. Ha az embereket olvastatni akarjuk, küldjük őket a könyvtárba. A prezentációnak el kell magyaráznia a diákon túlmutató dolgokat az embereknek. Ha nem ez történik, akkor inkább kapják meg az anyagot és olvassák el a saját irodájukban, vagy az otthon kényelmében.

3. Egy kép felér ezer szóval, esetleg még többel. Csak azért, mert a PowerPoint rendelkezik a felsorolás funkcióval, nem indokolt ezt használni. Nem nyújt annyi információt egy dia, tele felsorolásokkal, mint egyetlen kép a dián. Legközelebb próbálja meg: a felsorolás helyett képet tegyen fel és beszéljen róla. Az emberek sokkal érdekesebbnek és sokkal informatívabbnak fogják találni. Önt fontos személlyé emeli, hogy érdemes eljönni az előadásaira, nem csak letölteni azokat.

4. Érdemes ismerni a saját bemutatónkat. Az olyan dolgok, mint "Hoppá, mi is történik ezen a dián", vagy "Nem igazán tudom mit is akartam mondani ezen a ponton" soha nem jó dolog a prezentációban. Általában a közönség, amely időt és erőfeszítést fordított a bemutatón való részvételre, elvárja, hogy az előadó legalább olyan sok időt töltsön el a felkészüléssel. Az a bemutató, ahol valaki csak áll és felolvassa a diákat, általában nem lesz túl sikeres.

5. A felsorolás rossz, a történet jó. Nincs olyan szabály, hogy minden, amit elmond, szorosan illeszkedjen a kivetített ponthoz. Valójában listákat bevágni soha nem volt érdekfeszítő az iskolában, nem igaz? Gondoljunk vissza, azt élveztük a legjobban, amikor a tanár az anyaghoz kapcsolódóan az életből merített történetekkel illusztrálta a pontokat. Mit szeretne inkább hallani? Néhány pontos felsorolást a szerkesztési szabályokról, vagy inkább egy történetet arról, hogy ezek figyelmen kívül hagyása milyen következményekre vezetett?

6. A bemutató tényleges tartalma sokkal fontosabb, mint a diavetítés során használt sablon! Valamilyen okból az előadók egy része úgy érzi, hogy minden eseményre külön-külön rendelkeznie kell egy egyedi PowerPoint sablonnal. Valójában legyen az előadás bárhol, tartson 15 percig, vagy két óráig, használhatjuk ugyanazt a sablont. Vagyis nyerhetünk két órát, amely alatt más dolgot csinálhatunk, mert nem egy sablon, hanem a tartalom érdekli a közönséget. Végül sokkal több időt tudunk fordítani hasznos információk létrehozására és ismeretek átadására, ahelyett, hogy próbálunk rájönni, miért döntött valaki úgy, hogy kék háttéren egy piros betűtípus jól mutat.

7. A PowerPoint háromablakos beállítása nagy segítség a bemutatók elkészítéséhez, de a célja nem csak ez. Ha az [F5] gombot nyomjuk, a PowerPoint az első diától indul el. Ha kiválasztjuk azt a diát, amellyel kezdeni akarunk, nyomjunk [Shift] [F5]-öt, és a diavetítés az aktuális diától fog elindulni.

8. Ne okozzunk fájdalmat a közönségnek! Az általános cél az ismeretek átadása. Ha a hallgatóság szeme kifut a fekete-fehér diáktól a sötét teremben, valószínűleg sokkal kevésbé lesz képes közvetíteni ténylegesen az információkat a bemutató. Nem szükséges, hogy legyen legalább egy dia minden bemutatóban, amelyet senki sem képes elolvasni. Ha az emberek nem tudják elolvasni, miért van a képernyőn? Miért vesztegeti a közönség idejét?

9. Tisztában kell lennünk azzal, hogy vannak fogyatékkal élők. A legtöbb fogyatékosság nem zavarja a bemutató megértését, azonban néhány igen. Például piros szöveget kék háttéren lehetetlen felismerni színvak embereknek. Piros szövegnek fekete háttéren ugyanaz a hatása, és a piros szöveg zöld alapon is egyszerű en eltűnik. 10. A 12 pontos betű méret alkalmazása helytelen. Nem olvasható, kivéve annak, aki éppen a dia előtt ül, de ebben az esetben viszont túl sokat kell mozgatnia a fejét. 14 pont a minimális. Ideális az, ha nem megy 18 pont alá. A legtöbb fontkészlet használható, ha nem használja egyetlen dián sem 12 pontos méret alatt. Egy vagy kettő használata diánként megtartja az olvashatóságot.